Komission direktiivi 2002/8/EY, annettu 6 päivänä helmikuuta 2002, vihanneslajien ja viljelykasvilajien ominaisuuksista ja vähimmäisedellytyksistä lajiketarkastusta varten annettujen direktiivien 72/168/ETY ja 72/180/ETY muuttamisesta



Virallinen lehti nro L 037 , 07/02/2002 s. 0007 - 0008



Komission direktiivi 2002/8/EY, annettu 6 päivänä helmikuuta 2002, vihanneslajien ja viljelykasvilajien ominaisuuksista ja vähimmäisedellytyksistä lajiketarkastusta varten annettujen direktiivien 72/168/ETY ja 72/180/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viljelykasvien yleisestä lajikeluettelosta 29 päivänä syyskuuta 1970 annetun neuvoston direktiivin 70/457/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 7 artiklan 2 kohdan, ottaa huomioon vihannesten siementen pitämisestä kaupan 29 päivänä syyskuuta 1970 annetun neuvoston direktiivin 70/458/ETY(3), sellaisena kuin se on viimeksi muutettuna direktiivillä 98/96/EY, ja erityisesti sen 7 artiklan 2 kohdan, sekä katsoo seuraavaa: (1) Vihanneslajien ominaisuuksista ja vähimmäisedellytyksistä lajiketarkastusta varten 14 päivänä huhtikuuta 1972 annetussa komission direktiivissä 72/168/ETY(4) ja viljelykasvilajien ominaisuuksista ja vähimmäisedellytyksistä lajiketarkastusta varten 14 päivänä huhtikuuta 1972 annetussa komission direktiivissä 72/180/ETY(5) vahvistetaan eri lajien tarkastuksessa todettavien ominaisuuksien vähimmäismäärät ja tarkastusten toteuttamista koskevat vähimmäisvaatimukset, jotta lajikkeet voitaisiin hyväksyä virallisesti jäsenvaltioiden luetteloissa. (2) Yhteisön kasvinjalostajanoikeuksista 27 päivänä heinäkuuta 1994 annetulla neuvoston asetuksella (EY) N:o 2100/94(6), sellaisena kuin se on muutettuna asetuksella (EY) N:o 2506/95(7), perustetun yhteisön kasvilajikeviraston hallintoneuvosto antoi äskettäin testauksia koskevat suuntaviivat tiettyjen lajien osalta. (3) On tarpeen varmistaa suuntaviivojen yhdenmukaisuus lajien tarkastuksissa todettavien ominaisuuksien vähimmäismäärän ja tarkastusten toteuttamista koskevien vähimmäisominaisuuksien määrittelyn kanssa. (4) Sen vuoksi olisi muutettava direktiivejä 72/168/ETY ja 72/180/ETY. (5) Uusia säännöksiä olisi sovellettava myös lajikkeisiin, joita ei ole 31 päivään maaliskuuta 2002 mennessä hyväksytty sisällytettäviksi yleisiin luetteloihin. (6) Tässä direktiivissä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 72/168/ETY seuraavasti: 1) Korvataan 1 artikla seuraavasti: " 1 artikla 1. Jäsenvaltioiden on säädettävä, että lajikkeiden hyväksymiseksi toteutettujen virallisten tarkastusten on katettava vähintään seuraavat ominaisuudet: a) tomaattien (Lycopersicon lycopersicum L. Karsten ex. Farw.), purjon (Allium porrum L.), tarhapapujen (Phaseolus vulgaris L.), kaalin (Brassica oleracea L. convar. Capitata (L.) Alef.), kukkakaalin (Brassica oleracea L. convar. Botrytis (L.) Alef. Var. botrytis L.) ja salaatin (Lactuca sativa L.) osalta ominaisuudet, jotka luetellaan asianomaisissa yhteisön kasvilajikeviraston hallintoneuvoston neuvoston asetuksen (EY) N:o 2100/94(8) 56 artiklan mukaisesti antamissa asianomaisissa testauksen suuntaviivoissa, jotka sisältyvät yhteisön kasvilajikeviraston virallisessa lehdessä julkaistuun erotettavuuden, yhtenäisyyden ja pysyvyyden tutkimista koskevaan pöytäkirjaan ('Protocol for Distinctness, Uniformity and Stability Tests'). Kaikkiin ominaisuuksiin on viitattava, jos toisen ominaisuuden ilmoittaminen ei tee tietyn ominaisuuden toteamista mahdottomaksi tai jos testiä tehtäessä vallinneet ympäristöolot eivät estä muun ominaisuuden ilmoittamista. Tämä säännös ei rajoita vihanneslajikkeita koskevien säännösten soveltamista; b) muiden vihanneslajien osalta, liitteessä I luetellut ominaisuudet. 2. Jäsenvaltioiden on varmistettava, että a) edellä 1 kohdan a alakohdassa tarkoitettujen vihanneslajikkeiden osalta 1 kohdan a alakohdassa tarkoitetuissa testauksen suuntaviivoissa vahvistetut tarkastusten toteuttamisen vähimmäisvaatimukset suunnittelulle ja kasvuolosuhteille on täytetty tomaattien (Lycopersicon lycopersicum L. Karsten ex. Farw.), purjon (Allium porrum L.), tarhapapujen (Phaseolus vulgaris L.), kaalin (Brassica oleracea L. convar. Capitata (L.) Alef.), kukkakaalin (Brassica oleracea L. convar. Botrytis (L.) Alef. Var. botrytis L.) ja salaatin (Lactuca sativa L.) tarkastusta tehtäessä; b) muiden vihanneslajikkeiden osalta liitteessä I luetellut tarkastusten toteuttamisen vähimmäisvaatimukset on täytetty tarkastusta tehtäessä." 2) Poistetaan liitteessä I oleva 2, 9, 12, 13, 14, 26, 29 ja 33 kohta. 3) Poistetaan liitteessä II olevan A osan 2, 9, 12, 13, 14, 26, 29 ja 33 kohta. 2 artikla Muutetaan direktiivi 72/180/ETY seuraavasti: 1) Korvataan 1 artikla seuraavasti: " 1 artikla 1. Jäsenvaltioiden on säädettävä, että lajikkeiden hyväksymiseksi toteutettujen virallisten tarkastusten on katettava vähintään seuraavat ominaisuudet: a) erotettavuuden, pysyvyyden ja yhtenäisyyden tarkastamista koskevien ominaisuuksien suhteen: i) vehnän (Triticum aestivum L.) ja maissin (Zea mays L.) osalta ominaisuudet, jotka luetellaan yhteisön kasvilajikeviraston hallintoneuvoston neuvoston asetuksen (EY) N:o 2100/94(9) 56 artiklan mukaisesti antamissa asianomaisissa testauksen suuntaviivoissa, jotka sisältyvät yhteisön kasvilajikeviraston virallisessa lehdessä julkaistuun erotettavuuden, yhtenäisyyden ja pysyvyyden tutkimista koskevaan pöytäkirjaan ('Protocol for Distinctness, Uniformity and Stability Tests'). Kaikkiin ominaisuuksiin on viitattava, jos toisen ominaisuuden ilmoittaminen ei tee muun ominaisuuden toteamista mahdottomaksi tai jos testiä tehtäessä vallinneet ympäristöolot eivät estä jonkin ominaisuuden ilmoittamista. Tämä säännös ei rajoita viljelykasvilajikkeita koskevien säännösten soveltamista; ii) muiden viljelykasvilajien kuin vehnän (Tritiucum aestivum L.) ja maissin (Zea mays L.) osalta liitteessä I olevassa A osassa luetellut ominaisuudet; b) viljelyarvon ja käytön tarkastamista koskevien ominaisuuksien osalta liitteessä I olevassa B osassa luetellut ominaisuudet. 2. Jäsenvaltioiden on varmistettava, että a) edellä 1 kohdan a alakohdan i alakohdassa tarkoitetuissa testauksen suuntaviivoissa vahvistetut tarkastusten toteuttamisen vähimmäisvaatimukset suunnittelulle ja kasvuolosuhteille on täytetty vehnän (Triticum aestivum L.) ja maissin (Zea mays L.) tarkastusta tehtäessä; b) muiden viljelykasvilajien osalta liitteessä II luetellut tarkastusten toteuttamisen vähimmäisvaatimukset on täytetty tarkastusta tehtäessä." 2) Muutetaan liitteessä I oleva A osa seuraavasti: a) poistetaan 39 kohdasta ilmaisut "leipävehnä" ja "Triticum aestivum L."; b) poistetaan 41 kohta. 3) Muutetaan liite II seuraavasti: a) korvataan ilmaisu "3.1 Itsepölyttävät lajit" ilmaisulla "3.1 Muut itsepölyttävät lajit kuin vehnä"; b) poistetaan 3.3 kohta. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 2002. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Tätä direktiiviä sovelletaan kaikkiin lajikkeisiin, joita ei ole 31 päivään maaliskuuta 2002 mennessä hyväksytty otettavaksi vihanneslajien yleiseen lajikeluetteloon tai vastaavasti viljelykasvilajien yleiseen lajikeluetteloon. Jos lajikkeiden hyväksymistä varten toteutetut viralliset tarkastukset on aloitettu ennen tätä päivämäärää joko kokonaisuudessaan tai osittain direktiivien 72/168/ETY tai 72/180/ETY alkuperäisten säännösten mukaisesti, kyseisten lajikkeiden osalta ei edellytetä uutta tarkastusta, jolla osoitetaan lajikkeiden yhdenmukaisuus uusien säännösten kanssa. 3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle. 4 artikla Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 6 päivänä helmikuuta 2002. Komission puolesta David Byrne Komission jäsen (1) EYVL L 225, 12.10.1970, s. 1. (2) EYVL L 25, 1.2.1999, s. 27. (3) EYVL L 225, 12.10.1970, s. 7. (4) EYVL L 103, 2.5.1972, s. 6. (5) EYVL L 108, 8.5.1972, s. 8. (6) EYVL L 227, 1.9.1994, s. 1. (7) EYVL L 258, 28.10.1995, s. 3. (8) EYVL L 227, 1.9.1994, s. 1. (9) EYVL L 227, 1.9.1994, s. 1.